"LA PALOMA"-VISNING 1 DAG IGJEN
- Hvordan var 20-minutters natten? - Kort.
- Ikke noe nytt ovenfra? - Nei.
Jeg skal sjekke Den skilte.
Paloma? Bildene av veskene.
OK. Rødt og grønt. Vis meg testene.
Én dag igjen, og hos Maison LEDU er det fullt kjør. Her er Paloma. Paloma?
Hele kolleksjonen er 100 % oppsirkulert. Kan du fortelle mer?
- Senere. - Skal vi si om en time?
Senere.
Jeg har ikke snakket med Paloma ennå, men jeg lever i håpet.
Og jeg har mye å vise dere. Følg meg!
- Er sju sminkebåser nok? - Nei, jeg trenger ti.
Er den til meg? Takk.
God morgen.
- Drar han? - Til sin øy.
Som Napoleon. For ikke å "forstyrre freden".
Det var vel det du ønsket?
Hold det støtt. Møter du et villsvin, er det deg eller det.
- Er du gal? Legg fra deg den! - Mot kinnet. Slik.
- Det er da ikke en Kalasjnikov. - Bestemor vil jeg skal ta jaktprøven.
Hun vet du må stå på eksamen først.
Man må starte tidlig om man vil bli en god jeger. Men det virket ikke på deg.
Diane. Laugets president ringer.
Hvis han legger moteuken til jaktsesongen, får han ikke mer støtte.
Victor! Du blir med klapperne.
Caroline, Louise og jeg blir med skytterne.
- Hvorfor? - Kan du skyte? Nei, så da er det avgjort.
Victor. Her. I denne.
Nei, ikke sånn.
Det funker ikke. Det er slepet. Det bør være lengre og tyngre.
Vi må føle hva det er hun trekker bak seg.
Vekten av tradisjonen. Den psykiske byrden.
- Patriarkatet. - Hvor mange centimeter?
- To meter. Det blir ideelt. - Syerskene drukner alt i arbeid.
To meter.
Joy, når du er her, stopper du foran maleriet.
Har du malt det?
Nei, faren min. Han malte det til meg før han døde.
Jeg gjorde det til min signatur.
Derfor vil jeg ha min første visning hos LEDU.
- Jeg er stolt over å ta del. - Takk.
Vent. Sophie. Må du filme hele tiden?
Det er til en "bak kulissene". Glem Sophie.
- Hun eksisterer ikke. Hvem? - OK. Så...
- Velkommen til Dusteby. - Unnskyld?
- Vi står nederst på næringskjeden. - Jaså? Fantastisk.
Lucy?
- Hva har jeg gjort nå? - Robinson.
- Han har holdt deg for narr i tre uker. - Jeg har ham nesten. Si det til Diane.
Nesten. Ikke bra nok.
Får jeg låne mobilen din?
PALOMA CASTELS FØRSTE VISNING FOR LEDU
Du unngår meg.
Du har rett. Kritiser deg selv for en gjeng idioter. Kast bort talentet ditt.
Nei, Victor. Men det er vanskelig for meg å svike familien igjen.
Det blir ikke jeg som åpner døren for Rovel.
Du er bare en småstein i skoen. Tror du Vincent vil selge?
Og moren din? Eller jeg?
Nei, og det vet Diane. Hun vil si ja til dine symbolske 3 %.
Du må uansett gi beskjed i morgen.
- Rakk du å se på sminkeprøvene? - Senere.
Liker du det? Kult?
20 TIMER IGJEN
- Mer naturlig. - Ja.
Får jeg?
Paloma? De vil snakke med deg.
- Hei. - Takk.
- Endelig en bra BMI. - Bra.
Vil det gå bra?
- Ja. Modellene dine er kroppspositive. - Mine, ja, men ikke dine.
Vi er vant til at de kommer og veier.
Bli med meg, Joy.
Du ville vært bedre som Den skilte.
Jeg er ikke tynn nok lenger.
Det trenger du ikke være. Du er vakker som du er.
- Det er historien jeg vil fortelle. - Jeg forstår. Diskusjonen er over.
18,7. Ikke bra nok.
Ser du?
Å tappe dyret for blod er gjerne noe jaktmesteren gjør.
Nei!
Hva gjør du?
Er målet ditt å bli forbigått av andre?
Kvinner snakker om likestilling,
men de har hatt offerrollen i genene siden apene.
Victor er flinkere til å drive ting. Jeg er fornøyd med å være i bakgrunnen.
Kom, kjære.
Ikke gjør meg forlegen, som din mor.
Legg ned kniven.
Slipp den!
Mamma.
Det er ikke noe. Hun har alltid vært slik. Hun har det nok bra.
18 TIMER IGJEN
De trenger sju timer til å bli ferdig.
Hold denne. Kan du flytte deg? Jeg må se.
OK.
Vi forenkler bysten slik.
Hva? Nei.
- Kommer ikke på tale. - Alle kvitter seg med noe kvelden før.
Vi kan ikke gjøre ferdig Den skilte og ni andre.
OK. Be dem om å forte seg. Få flere folk. Finn ut av det. Gjør jobben din.
Dette skal være med i morgen! OK. Forstått?
Jeg kvitter meg ikke med en eneste look!
Herregud!
Perle sier du vil prøve igjen.
Er noe galt?
Ja, det er det faktisk.
- Kan du skifte her foran oss? - Hva?
Fortell oss hva som skjer med vekten din.
Fornøyd? Alle bruker polstring før de veies.
Man legger på seg, men går ned rett før en visning. Alle vinner.
Perle sa det var OK.
Jeg må ringe agenten min.
Vi kan ikke miste finalen vår.
Se her.
Derfor vil jeg ha min første visning hos LEDU.
Kvitte seg med negative ting.
Faren min malte det til meg før han døde. Jeg gjorde det til min signatur.
"Bak kulissene" liksom. Hun ville ha noe å legge ut.
LA PALOMA VÅR/SOMMER 2023
Det spontane blir til markedsføring.
Jeg gjorde det til min signatur. Kjolen forteller historien...
Trangen til å dele alt... Er ingenting hellig lenger?
Heldigvis tar Perle seg av alt nå.
- Si hvor vi skal. - Nei.
Jeg kan fremdeles overraske deg etter 30 år.
Vi må snakke om sønnen vår.
- Du beskytter ham. Hva har han gjort nå? - Ingenting foreløpig.
- Jeg vil ikke ha ham i styret lenger. - Først faren, så sønnen!
Så... Denne østerspollen er vår. Østersen har vunnet priser.
- Jeg vil investere i vårt terroir. - Imponerende.
- Har vi planer den 27.? - Departementets kunstkonkurranse.
Som borgermester kan jeg ikke gå uten min kunstinteresserte kone.
Så søtt!
Ber jeg deg komme for å se hvordan slusken av en sønn har ødelagt mitt maison?
Jeg har dessuten en auksjon. Jeg går for oss begge.
Skal du alt dra?
Jeg er jo allergisk siden den grufulle helgen i Cancale.
Jeg må rekke flyet. Du kan bli her og nyte det. Jeg har jo sjåfør.
Et flott prosjekt! Veldig bra!
Man kan ikke unngå å rekke et privatfly.
For ti år siden lagde jeg min egen kolleksjon ved LEDU. Couture streetwear.
- Den jeg prøvde å stjele fra skapet ditt? - Ja. Det var lenge før casual chic.
Vincent og Marie forsto ikke pantaleggings og joggedress med paljetter.
De avlyste kolleksjonen rett før visningen for ikke å skade merkets image.
Vincent bannlyste meg til PR-avdelingen. De tror det er alt jeg kan.
Jeg vil bevise at de tar feil, men hvis jeg drar, lar jeg dem vinne.
Det ville gjort meg gal.
Kanskje de ikke fortjener deg. At du har for mye talent for dem.
Det sier du bare fordi du kom tre ganger.
Kanskje.
Få det til. Jeg vil bruke henne. Jeg trenger henne i morgen.
Jeg vil stjele Gigi Hadid fra Chanel.
Skulle du fortelle om Joy?
Jeg ringer tilbake.
Dagen før visningen var det beste alternativ.
- Som historien. - Er du sint pga. den også?
Filmet Sophie virkelig en "bak kulissene"? Eller ba du henne lage et realityshow?
Jeg ville skape blest om deg. Ikke om Vincent eller Rovel.
Om den egentlige deg. Den er alt sett av millioner.
- Er det alt som betyr noe? - Det var deg.
- Dine ord. - Ikke min tillatelse.
Dette vil bare fungere om jeg kan stole på deg.
Hvis du vil selge min historie. Hvis du vil jeg skal passe inn.
Ikke forveksle meg med fienden.
Visningen...
Den betyr like mye for deg som for meg.
Vi ønsker ikke å starte en ny epoke med en fiasko, og ødelegge husets forente image.
Jeg har erstattet Joy.
Jeg lagde en historie. Folk er helt ville.
Perle Foster vender tilbake til catwalken med en kjole som viser hennes historie.
Jeg får helt gåsehud.
9 TIMER IGJEN
Hallo!
Går det bra her? Jeg har med croissanter.
Vær forsiktig med kjolene.
- Hva, mamma? - Hva skal jeg ha på på visningen?
Crocs med hæler? Jeg er helt fortapt uten en kleskode.
- Stygt er det nye kule. - Visningen burde vært din.
Dette er en eksepsjonell Ellsworth Kelly.
Fire millioner fra madame.
Din far og jeg mener du trenger en ny start etter de uheldige episodene.
Har pappa en plan for meg? Konverteringsterapi?
- Vi vil du skal være lykkelig. - 4,2 millioner fra monsieur.
- Hvor er du? - Vi ses på visningen, vennen.
4,5 millioner fra madame.
- Fem millioner. - Fem millioner fra monsieur.
- Madame? - Fem millioner.
Fem millioner, en gang, to ganger, tre ganger.
Solgt! Gratulerer, monsieur.
Hvem snakket du med under auksjonen? Herr Østers?
Nesten. En annen skapning uten ryggrad.
Det er modig å risikere 4,5 millioner for en versjon av et maleri du alt eier.
Og veldig sexy.
Jeg elsker å gjøre din provisjon høyere.
Nei. Slutt. Hva ville kollegene dine si?
- At ikke bare menn liker unge kvinner. - Og de har rett.
- Blir du? - Jeg har ting jeg må gjøre i Bretagne.
Avlys. Slutt å leke perfekt kone.
Skal du kaste bort livet for din manns aksjer? Hvilket århundre lever du i?
- Jeg forventer ikke at du forstår. - Jeg skal være din tilgjengelige lesbe.
- Vi kan avslutte det om du vil. - Du skulle ønske det var så enkelt.
Jeg gir ikke slipp.
Sier du ja til Rovel?
Nei, jeg vil takke nei. Jeg vet jeg kan gjøre det.
Sannheten er at Victors liv der er forferdelig.
Diane knuser ham. Han er fanget. Det er ikke noe for meg.
Man kan følge drømmen uten å gifte seg med en man ikke elsker.
Kanskje, men om jeg selger, mister jeg min krone. Jeg blir rik, men uten tittel.
Forvist uten noe kongerike. Som dronning Elizabeths nazi-onkel
som råtnet i Frankrike.
Hva skal du gjøre?
Victor forstår ikke hvorfor du behandler ham slik. Ikke jeg heller.
FRANKRIKES RIKESTE KVINNE
- Antyder det at noen menn er rikere? - Bare du tenker slik.
Jeg er dessuten Europas rikeste kvinne.
Victor ofrer mye for oss. Familien sin. Og snart huset også.
Jeg er hans avtalepartner, og han tror du prøver å lure ham.
Han har rett.
- Du saboterer ekteskapet mitt. - Du trenger ikke meg til det.
Her. Se her. Bilder av din mann med Perle.
Nok til en romantikkroman. Et helt album.
For to måneder siden.
- Det er slutt mellom dem. - Tror du ham?
- Jeg stoler på ham. - Er du dum?
Han vil ha gruppen min. Han vet at han trenger deg til det.
Trenger du ham ikke? Du ba meg gifte meg med ham.
Du er ikke alene i ekteskapet. Det har pågått siden han forlot LEDU.
Han er en røyker som ikke kan slutte. Han er avhengig. Familien din er her.
- Du må spille spillet. - Den svekne kona?
- Navarre på telefonen. - Bli her. Du får ta deg av informanten.
Jeg lytter.
Robinson vil ikke svikte familien. Han vil si det til moren.
Han må ikke snakke med Marie. Heng deg på ham.
Jeg får ikke plass på første rad.
Du får godt betalt for å ligge med nevøen. Fiks det.
Jeg må gå, men du må gjerne bli her.
Ses vi i kveld?
Ikke noe press.
Fort!
Jeg trenger hjelp.
40 MINUTTER IGJEN
Hva gjør du her?
- Den kvinnen skremmer meg. - Hun spiser nok kattunger.
De vil se meg bli knust. Tror ikke jeg klarer dette.
Husker du madame Blin på skolen? Hun sa vi aldri ville klare oss i bransjen.
Til helvete med henne. Til helvete med alle.
- Ja, til helvete med dem. - Si det som om du mener det. Høyere.
- Til helvete med dem! - Høyere.
Til helvete med dem!
Velkommen, monsieur Rousteing.
Kom igjen. Til sminken.
- Tilhenger av Paloma? - Selvfølgelig.
Jeg elsker det når unge ansettes for å modernisere ikoniske motehus.
- Håper hun får like mye suksess som du. - Hva med Robinsons tilhengere?
Når skjer det?
Jeg har tilhengere i PR-avdelingen.
- Jeg er fornøyd med det. - Hvis du sier det, så.
Vi ses.
Han er dårlig til å lyve.
En, to, tre, fire. Det mangler en.
- Ja? - Var pappa utro mot deg?
Han var ikke interessert i sex. Han ville bare ha et barn.
- Og det ville ikke du? - Jeg giftet meg ikke av kjærlighet.
Han var gammel og ville ha en som kunne få barn. Jeg ville ha status.
- Fornuftsekteskap er en familietradisjon. - Den eneste innvirkningen vi har.
Ingenting er endret. Vi blir alltid redusert til det vi har mellom beina.
Skal han tro at han blir CEO?
Han vil komme seg. Han vil bli meget rik.
Og når han oppdager at du ikke vil holde deg til avtalen?
Da kan du skille deg.
Ikke lat som om du er lykkelig. Alt han så i deg var meg.
Planla du dette? Du planlegger alt.
Jeg beskyttet deg.
Din og din datters framtid.
Vi vil vise dem at det eneste familienavnet som betyr noe er vårt.
- Få høre. - Kjolen er ferdig, men ikke slepet.
Perle gikk fem minutter før showet.
- Vi må avlyse Den skilte. - Nei. De får bare vente.
Hun er ikke langt unna.
Originalt. Som Christo, men på dynga.
Først Gallianos uteliggerkolleksjon, så Paloma Castels søppelkolleksjon.
Det ser ut som et marked. Som et loppemarked.
Jeg må si deg noe. Victor...
- Hei. Ingen introduksjon? - Jeg visste ikke at du var her.
Jeg er her.
Vi er nøye hos LEDU når det gjelder trakassering på arbeidsplassen.
Samtykket du?
Unnskyld.
Enda et utmerket valg.
10 MINUTTER IGJEN
Jeg er overveldet over Paloma Castels inspirasjon.
- Jeg drar, Sophie. - Caroline Rovel er her. Hva gjør jeg?
Jeg ville sendt henne på dør.
Du står for PR. Du bestemmer.
Men husk at hun er utrolig rik, eier halve bransjen
og du vil aldri jobbe for Rovel. Jobben er et tveegget sverd. Lykke til.
- Skal du ta enda en Rachel? - Jeg får ikke puste.
Hurpa lurte meg i fellen.
Jeg er for gammel.
Se på meg.
Jeg ser latterlig ut.
Du er vakker.
Og du viser fingeren til Vincent og familien.
Ikke gå glipp av den sjansen. Bruk den. Nyt det.
Hør på ditt eget råd.
Hva gjør du? Det begynner snart, og kjolen er ikke ferdig.
Jeg kommer.
30 MINUTTER FORSINKET
Du ser fantastisk ut, Caroline. Har du kommet for å finne inspirasjon?
Se hvem andre som er her. Victor på første rad, Perle på catwalken.
Akkurat som i gamle dager.
Fort!
- Går det bra? - Vi er 40 minutter forsinket.
Slutt å sy. Vi bruker nåler.
Vincent har sine lyter, men han startet i tide.
- Vi må begynne, Paloma. - Ja, jeg vet det.
Skal vi begynne? Vi begynner.
Vi har gjort vårt beste. Gå! Kom igjen.
Vi er i gang.
Gå.
Den nye starten som jeg nevnte tidligere...
Du bør la meg ta vare på aksjene dine.
Gjør som din far. La meg ta meg av huset. Få deg en hobby.
Resepsjonisten din... Ha det moro sammen. Reis jorden rundt.
Du vil nok føle deg lettet.
Gå.
OK.
En knappenål, Monique. Fort.
Du er fantastisk.
Hva ville du si?
Det har jeg glemt.
Det er grusomt å bli undervurdert av sin mor. Velkommen etter.
Vi er ikke like. Er det ikke lenger Victor som skal prøve å overtale meg?
- Problemer i paradis? - Vi har mer til felles enn du tror.
Vi vil ha deg hos Rovel. Du får plassen du fortjener.
Jeg ringer i morgen.
Alt i orden?
- En fin tur? - Ja takk.
Du var fantastisk.
Det var også visningen. Er du ikke enig?
Hvis jeg roser henne, graver jeg min egen grav.
Gjør jeg det ikke, graver de den for meg. Hva skal jeg si?
Sannheten. Hva du egentlig syntes.
Det var ikke ille. Sånn.
Hun ønsker nok å høre det. Din mening er viktig, selv om hun ikke innrømmer det.
- Hva vil du ha til lunsj? - Ingenting. Jeg blir ikke.
- Ikke? - Nei.
Husker du min forrige visning? I 2005?
Du syntes jeg hadde lagt på meg.
Jeg måtte gå ned seks kilo på to uker.
Jeg var gravid.
Victor.
Du spurte ikke. Det var min avgjørelse. Min jobb. Å sette deg foran alt.
Til og med meg selv.
Visste Victor noe?
Jeg gjorde det fordi du ikke hadde taklet det.
Fra jeg møtte ham klarte du ikke tanken på at jeg skulle bry meg om en annen.
Iallfall ikke broren din.
Dagen etter visningen sa du at den var min siste.
Jeg var tynn nok, men antakelig for gammel.
Og han giftet seg med Caroline.
- Jeg er visst et monster. - Jeg vet ikke det.
Men du får folk til å vise sine verste sider. Og du dyrker det.
Takk, Brigitte.
Hei.
Er alt i orden?
Hva er det?
Moren min vil kunngjøre at hun gir deg tøylene på bursdagen sin.
Gratulerer. Du har fått det du ønsket deg.
Men...
Du og jeg er vel et team?
Jeg vil alltid være der for deg.
Tekst: Tina Shortland